У нядзелю, 13 траўня 2007 году, гарадзенскія грэка-католікі адзначалі сьвята сваёй парафіі, названай у гонар Маці Божай Фацімскай. Сёлета мінула 90 гадоў з часу Фацімскага пасланьня Маці Божай сьвету, якое яна перадала падчас сваіх зьяўленьняў праз трох маленькіх пастушкоў. Гэтая падзея надала адметнасьць сёлетнім парафіяльным урачыстасьцям. Варта адзначыць, што ў адным з пасланьняў Маці Божай гаварылася пра патрэбу навяртаньня людзей да Бога, асабліва тых, якія жывуць на Ўсходзе Еўропы.